Diari Oficial de la Generalitat Valenciana


Sumari del DOGV 4168, del 15-01-2002 (2001/12219)

RESOLUCIÓ de 30 d'octubre de 2001, del director del Centre de Desenvolupament Marítim, relativa a l'autorització a la mercantil Calp Urbà, SA, de la concessió administrativa per a la utilització de la zona portuària per a l'accés de vehicles d'un edifici a construir en un solar fronterer al port de Calp i per a l'accés i connexió a les xarxes de sanejament i aigua potable.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4168

Data del DOGV
:   15-01-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/12377


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 30 d'octubre de 2001, del director del Centre de Desenvolupament Marítim, relativa a l'autorització a la mercantil Calp Urbà, SA, de la concessió administrativa per a la utilització de la zona portuària per a l'accés de vehicles d'un edifici a construir en un solar fronterer al port de Calp i per a l'accés i connexió a les xarxes de sanejament i aigua potable. [2001/12055]
  
Amb data 29 de febrer de 2000, el Sr. Aurelio Rodríguez Cruañes, en representació de la mercantil Calp Urbà, SA, va presentar sol·licitud d'utilització de la zona portuària per a l'accés de vehicles d'un edifici a construir en un solar fronterer al port de Calp i per a l'accés i connexió a les xarxes de sanejament i aigua potable.
  
El 3 de juliol de 2000, s'aporta projecte firmat per l'arquitecte Sr. Fernando Cerveró Barbolla, visat pel Col·legi Oficial d'Arquitectes de la Comunitat Valenciana.
  
Vist l'informe favorable emés pel Servei d'Explotació i Conservació de Ports en què proposa que s'atorgue la concessió administrativa sol·licitada, en el qual s'indica, entre altres punts, que les obres són les necessàries per a dotar de serveis públics a l'edifici en construcció, l'accés de vehicles durant les obres i definitivament al garatge, el tancament de parcel·la i evacuació d'aigües pluvials a la cuneta de formigó existent; així com que les obres, atés el caràcter, són necessàries i no dificulten l'explotació portuària.
  
Vista la documentació administrativa aportada per la mercantil amb data 29 de novembre de 2000, amb el requeriment previ efectuat pel Servei de Gestió de Ports.
  
De conformitat amb el que disposa l'article 146 del Reglament per a l'Execució de la Llei de Costes, es va sotmetre la sol·licitud a informació pública per un termini de vint dies, durant el qual no es van presentar al·legacions.
  
Notificada a l'interessat la Resolució de 12 de desembre de 2001, de sotmetiment de condicions en què podria atorgar-se la concessió de referència, amb data 1 de juny de 2001 té entrada en aquesta Conselleria escrit d'acceptació d'aquestes, subscrit pel Sr. Aurelio Rodríguez Cruañes.
  
Fent ús de les atribucions que concedeix al director del Centre de Desenvolupament Marítim l'article 32 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Autoritzar a la mercantil Calp Urbà, SA, la concessió administrativa per a utilització de la zona portuària per a l'accés de vehicles d'un edifici a construir en un solar fronterer al port de Calp i per a l'accés i connexió a les xarxes de sanejament i aigua potable, segons el projecte presentat; d'acord amb les condicions que s'indiquen en els plecs inserits a continuació:
  
Les condicions generals que a continuació s'indiquen seran d'aplicació en quant no es contradiguen amb les condicions particulars que més endavant també es detallen.
  
Condicions generals:
  
1a. Termini: aquesta concessió s'atorga pel termini que s'estableix en el plec de condicions particulars i no podrà ser superior a 30 anys, deixant fora de perill el dret de propietat, sense perjudi de tercer, sense cessió del domini públic ni de les facultats dominicals de l'administració.
  
2a. Transmissibilitat: la present concessió és transmissible per actes inter vivos prèvia autorització de l'Autoritat Portuària i s'entén que qui se subrogue en els seus drets assumirà també les obligacions que s'imposen en aquesta concessió.
  
L'Autoritat Portuària podrà exercir els drets de tempteig i retracte en els termes legalment previstos.
  
Quan la persona jurídica titular d'una concessió es transforme, es fusione amb una altra o s'escindisca, es considerarà que s'ha produït un canvi de titularitat i serà, per tant, necessari l'autorització expressa a què es refereix el paràgraf anterior.
  
Quan el concessionari siga una persona jurídica, l'activitat principal de la qual consistisca en el gaudi de la concessió, es considerarà transmissió qualsevol canvi de titularitat de les accions o participacions que supose substitució dels socis o accionistes que ho foren al temps de l'atorgament de la concessió, en percentatge igual o superior al 50% del capital social.
  
Si la societat titular canvia únicament de denominació social, només estarà obligat a notificar-ho a l'Autoritat Portuària.
  
3a. Gravamen: la constitució d'hipoteques i altres drets de garantia sobre la concessió haurà de ser autoritzada per l'Autoritat Portuària.
  
4a. Ús i explotació: la concessió es destinarà a l'activitat definida en la resolució d'atorgament, sense que el concessionari puga destinar el domini públic concedit, ni les obres en aquest executades a usos distints dels expressats.
  
5a. Rescat per obres:
  
En el cas que el domini públic siga necessari totalment o parcialment per a la realització d'activitats o execució d'obres declarades d'utilitat pública i per a realitzar-les és necessari utilitzar o destruir en tot o en part les obres de la concessió, l'administració podrà procedir al rescat d'aquesta abans del venciment.
  
A l'efecte s'incoarà expedient de rescat de la concessió, en el qual es donarà audiència al concessionari, sense que el concessionari tinga un altre dret que el de ser indemnitzat per les obres no amortitzades, valorades en els termes establits en la Llei de Ports.
  
En aquesta valoració no es tindran en compte les obres realitzades pel concessionari sense prèvia autorització, les quals passaran igualment a l'administració sense dret a indemnització. El concessionari podrà, a més, retirar lliurement aquells elements existents en la concessió que no hagueren sigut relacionats en l'acta de reconeixement final i no estiguen units de manera fixa a l'immoble, sempre que amb això no es produïsca trencament ni deterioració d'aquest, llevat que l'administració decidisca també el seu rescat.
  
Si les obres es trobaren deteriorades, l'administració determinarà el pressupost de les despeses necessàries per a deixar-les en bon estat, el qual es notificarà al concessionari abans de ser aprovat. El seu import es rebaixarà de la taxació, i la diferència que resulte serà la quantitat que es pague al concessionari.
  
Realitzat el lliurament a l'Autoritat Portuària dels béns rescatats es tornarà la fiança d'explotació, a sol·licitud del concessionari, amb la deducció, si és procedent, de les quantitats que el concessionari haja de fer efectives per les responsabilitats en què haja incorregut.
  
6a. Impostos i fiances: el sol·licitant de la concessió haurà de constituir en la Tresoreria de la Generalitat Valenciana una fiança provisional equivalent al 2 per 100 de l'import de les obres.
  
Dins del termini d'un mes, comptador a partir del coneixement de la resolució d'atorgament pel concessionari, aquest pagarà l'import corresponent a l'impost sobre Transmissions Patrimonials i Actes Jurídics Documentats, d'acord amb el RD Legislatiu 1/93, de 24 de setembre, i a més, es constituirà, en metàl·lic o aval bancari, la fiança definitiva equivalent al 5 per 100 de l'import de les obres, en la Tresoreria de la Generalitat, del compliment de la qual donarà coneixement a aquesta administració.
  
La fiança definitiva respondrà de l'execució de les obres, i es tornarà al concessionari, a instància d'aquest, una vegada haja transcorregut un any des que haja sigut aprovada l'acta de reconeixement final de les obres i s'haja constituït la fiança d'explotació.
  
En el termini d'un any, comptador des del dia en què el concessionari tinga notificació de l'aprovació del reconeixement final de les obres, el concessionari haurà de consignar una fiança d'explotació, en els termes fixats en les condicions particulars, en metàl·lic o en aval bancari, en la Tresoreria de la Generalitat, del compliment de la qual donarà coneixement a aquesta administració.
  
La fiança d'explotació respondrà de totes les obligacions derivades d'aquesta concessió, de les sancions que per incompliment de les condicions d'aquesta es puguen imposar al titular de la concessió i dels danys i perjudicis que tals incompliments puga ocasionar.
  
Si l'administració executara parcialment o totalment la fiança, el concessionari queda obligat a completar-la o reposar-la en el termini d'un mes comptador a partir de la notificació de la disminució del seu import. L'incompliment d'aquesta obligació serà causa de caducitat de la concessió.
  
La fiança d'explotació s'actualitzarà cada cinc anys en proporció a la variació experimentada per l'índex general de preus al consum per al conjunt nacional total (IPC) durant aqueix període.
  
7a. Replantejament i projecte de construcció:
  
Les obres s'executaran d'acord amb el projecte tècnic a què es fa referència en les condicions particulars i en el termini que en aquestes s'indica.
  
El concessionari sol·licitarà per escrit, amb la suficient antelació perquè les obres puguen començar-se dins del termini, el replantejament d'aquestes, que farà l'enginyer director del port i personal auxiliar a les seues ordres, amb assistència de l'interessat, i s'alçarà acta i plànol en què es consignarà la superfície ocupada, que serà sotmesa al director general d'Obres Públiques per a la seua aprovació, si procedeix.
  
Quan el projecte presentat pel concessionari tinga caràcter de bàsic, abans del replantejament de les obres, i en tot cas i en el termini de dos mesos, des del coneixement de l'adjudicació de la concessió, el concessionari haurà de presentar el projecte de construcció.
  
Aquest projecte de construcció serà examinat pels serveis tècnics per a comprovar que és prou complet i no altera el projecte bàsic sotmés a informació pública. Si els esmentats serveis estimen que el projecte és incomplet, el concessionari haurà de completar-lo com cal en el termini que a l'efecte se li concedisca.
  
En el cas que el projecte de construcció diferisca substancialment del projecte bàsic sotmés a informació pública l'administració podrà adoptar alguna de les següents decisions:
  
a) Obligar el concessionari que adapte el projecte de construcció al bàsic.
  
b) Sotmetre el projecte de construcció a informació pública i als tràmits pertinents per a la modificació de les concessions.
  
La concessió no produirà efectes fins que aquesta administració done la seua conformitat al projecte de construcció.
  
Si transcorregut el termini assenyalat en les condicions particulars per al començament de les obres, aquestes no s'hagueren iniciat per causes no justificades, segons el parer de l'Autoritat Portuària, aquesta declararà la caducitat de la concessió, i quedarà al seu favor la fiança de construcció.
  
En el supòsit que el concessionari acredite que no ha iniciat les obres en el termini establit perquè se li han denegat, per part d'altres organisme públics, les llicències, permisos i altres autoritzacions necessàries, podrà renunciar a la concessió, en aquest cas se li tornarà la fiança de construcció.
  
En qualsevol cas, el concessionari podrà sol·licitar la pròrroga del termini establit per a l'inici de les obres que serà atorgada per l'Autoritat Portuària sempre que existisquen raons que justifiquen la demora en l'inici de les obres.
  
8a. Reconeixement de les obres:
  
Acabades les obres el concessionari sol·licitarà per escrit de la Direcció Tècnica del Port el reconeixement d'aquestes, que es farà amb l'assistència d'aquest i de l'interessat, i s'alçarà acta que serà elevada al director general d'Obres Públiques, per a la seua aprovació, si procedeix.
  
En l'acta s'arreplegarà la superfície exacta ocupada per la concessió, a la que s'aplicarà el cànon a què es fa referència en la condició 14a.
  
9a. Vigilància de les obres:
  
Les obres quedaran sota la inspecció i vigilància del director tècnic del Port i no seran obstacle al pas per a l'exercici de la vigilància litoral, i quedarà obligat el concessionari a conservar-les en bon estat i no podrà, el mateix que el terreny, arrendar-les ni destinar-les a usos distints que els expressats.
  
10a. Inspecció de l'execució:
  
L'administració podrà inspeccionar en tot moment l'execució de les obres, per a comprovar si aquestes s'ajusten al projecte en base al qual s'ha atorgat la concessió. Si apreciara l'existència de desviacions en relació amb aquest, podrà aprovar el reconeixement de les obres quan estime que la modificació no altera substancialment la concessió, ni requereix una nova informació pública, o tramitar la seua legalització mitjançant el procediment corresponent, o disposar que les obres s'ajusten al projecte autoritzat. En aquest últim supòsit, si el concessionari no ho fera en el termini que se li indique, es procediria a la incoació d'expedient de declaració de caducitat de la concessió.
  
11a. Despeses:
  
Les despeses originades pels anuncis de la informació pública i de la resolució d'atorgament de la concessió seran a càrrec del concessionari.
  
Les despeses que s'originen pel replantejament, la inspecció i el reconeixement de les obres, seran a càrrec del concessionari.
  
12a. Altres autoritzacions:
  
L'atorgament d'aquesta concessió no eximeix el seu titular de l'obtenció de les llicències, permisos i autoritzacions que siguen legalment exigibles, ni del pagament dels impostos que li siguen d'aplicació, incloent l'impost sobre béns immobles, o el que legalment el substituïsca.
  
13a. Renúncia
  
Si l'interessat desistira de la petició o renunciara al títol, perdria la fiança o fiances constituïdes. A més, excepte decisió contrària de l'administració, quedarà obligat a alçar les obres i instal·lacions a costa seua, i a deixar el terreny de la concessió lliure de tota ocupació, en el termini que se li assenyale.
  
14a. Cànon:
  
El concessionari pagarà per semestres avançats, mitjançant transferència bancària al compte que se li indique en cada liquidació que se li faça per l'administració, a partir del coneixement de la resolució d'atorgament, i en concepte de cànon les quantitats que s'indiquen en el plec de condicions particulars.
  
El cànon es revisarà en els termes establits en les condicions particulars.
  
15a. Obligació de conservació i manteniment:
  
El concessionari queda obligat a conservar i mantenir les obres i terrenys concedits en perfecte estat d'utilització, fins i tot des dels punts de vista de neteja, d'higiene i d'estètica, i realitzarà a càrrec seu els treballs de conservació i manteniment i totes les reparacions que calguen per a això.
  
16a. Efectes reversió: quan per venciment del termini concessional es produïsca la reversió, quedaran extingits automàticament, sense necessitat de declaració expressa, els drets reals o personals que pogueren tenir terceres persones sobre el domini públic concedit i les obres i instal·lacions objecte de la concessió.
  
Tampoc assumirà l'administració els contractes de treball que poguera haver concertat el concessionari per a l'exercici de la seua activitat empresarial, sense que, per tant, puga en forma alguna entendre's que la reversió implica la successió d'empresa prevista en l'article 44 del text refós de Llei de l'Estatut dels Treballadors, aprovat pel Reial Decret Legislatiu 1/1995, de 24 de març, ni que l'Autoritat Portuària siga l'empresari principal de l'activitat realitzada pel concessionari, als efectes de l'article 42 de l'esmentat text refós.
  
Acabat el termini concessional, revertiran al domini públic estatal els terrenys, obres i instal·lacions objecte de la concessió, i estarà obligat el concessionari, a càrrec seu, a la demolició i retirada d'aquestes obres i instal·lacions, parcialment o totalment, fins i tot amb reposició del terreny al seu anterior estat, en el termini que se li assenyale i sense dret a cap indemnització, excepte en el cas que l'administració, de pròpia iniciativa o a petició del concessionari, declare que, atés que es manté l'interés públic de les obres i instal·lacions, procedeix el seu manteniment per a continuar la seua explotació en la forma que es determine.
  
El concessionari podrà retirar aquells elements que no figuren en l'acta de reconeixement final alçada d'acord amb el que estableix l'anterior condició 9a, sempre que no estiguen units de manera fixa a l'immoble i amb això no es produïsca trencament ni deterioració d'aquest, si l'administració no decideix també la seua adquisició.
  
17. Acta de reversió:
  
De la recepció per l'administració dels béns revertits, s'alçarà la corresponent acta en presència del concessionari, si compareguera. En l'acta es ressenyarà el compliment pel concessionari de l'obligació de reposar el terreny al seu anterior estat o, en el cas que l'administració haguera optat pel manteniment de les obres i instal·lacions, l'estat de conservació d'aquestes, i s'especificarà els deterioraments que presenten. En aquest últim cas, l'acta servirà de base per a instruir el corresponent expedient, en el qual s'indicarà al concessionari el conjunt de reparacions necessàries a executar a càrrec seu en el termini que se li assenyale.
  
18. Sancions: l'incompliment total o parcial de les condicions i prescripcions imposades en la concessió donarà lloc a la incoació del corresponent expedient sancionador, sense perjudici que, quan segons el parer de l'administració, la infracció poguera ser constitutiva de delicte o falta, aquesta passarà el tant de culpa a la jurisdicció competent.
  
19. Caducitat: serà causa de declaració de caducitat d'aquesta concessió, a més de les previstes legalment, l'incompliment de les obligacions descrites en aquest plec.
  
La declaració de caducitat suposarà la pèrdua de la fiança o fiances constituïdes, i comportarà, a criteri de l'administració, la demolició, retirada de les obres i instal·lacions, parcial o total, a càrrec del concessionari, fins i tot amb reposició del terreny al seu anterior estat, en el termini que se li assenyale i sense dret a cap indemnització.
  
La tramitació de l'expedient de caducitat es realitzarà amb independència de la incoació del procediment sancionador que procedisca, d'acord amb el que disposa l'anterior condició.
  
20. Inscripció en el Registre de la Propietat.
  
Si el concessionari inscriguera la concessió en el Registre de la Propietat, haurà de facilitar a l'administració certificat acreditatiu de la inscripció esmentada.
  
Extingida la concessió, el concessionari sol·licitarà la cancel·lació de la inscripció i donarà compte d'això a l'administració que concedeix.
  
21. Execució subsidiària:
  
Quan el concessionari obligat a això no porte a terme les accions que li ordena l'administració, en aplicació de les condicions corresponents, aquesta, de conformitat amb la Llei 30/1992, de Règim Jurídic de les Administracions Públiques i del Procediment Administratiu Comú, podrà procedir a la seua execució subsidiària, i l'import de les despeses, així com dels danys i perjudicis serà a càrrec del concessionari.
  
Condicions particulars
  
Referides al plec de condicions generals de la concessió administrativa sol·licitada per la mercantil Calp Urbà, SA, per a l'ocupació de part del domini públic portuari de Calp, i té per objecte l'accés de vehicles d'un edifici a construir en un solar fronterer al port de Calp i l'accés i connexió a les xarxes de sanejament i aigua potable, així com el tancament de parcel·la i evacuació d'aigües pluvials a la cuneta de formigó existent.
  
1a) Termini
  
Aquesta concessió s'atorga pel termini de 30 anys, prorrogables per altres tants, a comptar des de l'endemà de la data de notificació de la resolució d'atorgament d'aquesta.
  
2a) Fiança definitiva
  
Per a respondre de la bona execució de les obres haurà de depositar i mantenir en la Tresoreria de la Generalitat Valenciana un depòsit de cinc-centes mil pessetes (500.000 PTA.) [3.005'06 euros].
  
3a) Cànon
  
No s'estableix atés el caràcter de servei de primera necessitat i no lucratiu de l'actuació.
  
4a) Finalitzades les obres, el titular de l'autorització haurà de netejar els espais afectats i els seus confrontants, i deixar-los en perfecte estat de neteja. Si no és així, l'administració podrà procedir a la neteja i eliminació de restes per compte del titular. L'import serà facturat per la tarifa E-4.
  
5a) La responsabilitat civil que puga derivar-se de danys a tercers correspondrà en titular de l'autorització, qui assumeix la total responsabilitat dels danys i perjuís ocasionats per qualsevol incident que es derive de l'execució de les obres autoritzades. Qualsevol dany que s'ocasione a les obres i instal·lacions serà reparat immediatament i en qualsevol cas en el termini que assenyale la direcció tècnica del Port.
  
6a) Transmissibilitat de la concessió
  
Per al cas que la mercantil concessionària vulga transmetre la concessió, en particular el dret inherent a aquesta consistent en ?utilització de la zona portuària per a l'accés de vehicles de l'edifici actualment en construcció- als possibles adquirents dels habitatges o locals d'aquest, haurà d'estar-se al que disposa la condició general segona. La sol·licitud de canvi de titularitat podrà formular-se per qui, segons la legislació vigent, tinga el càrrec representatiu de la Comunitat de Propietaris i tinga capacitat jurídica i d'actuar suficient.
  
La mercantil concessionària haurà d'informar als futurs adquirents dels habitatges o locals de l'edifici del que s'ha indicat anteriorment, així com del termini de vigència de la concessió atorgada per a l'accés de vehicles.
  
Prescripcions tècniques de les obres:
  
Les obres s'ajustaran al projecte presentat i els condicionants següents:
  
1) Els serveis instal·lats sota vorera, en la zona de futur accés de vehicles, hauran de modificar-se amb connexions allotjades en arquetes construïdes a un costat i a l'altre de la vorera, i disposarà cada conducció de canonada de protecció (camisa) i i s'instal·larà dues conduccions de PVC de diàmetre 200 mm en previsió de futures canalitzacions, tot això a fi de facilitar reparacions en l'accés.
  
2) Respecte de la línia elèctrica que alimenta la balisa d'estribord, a més del condicionant anterior, les seues connexions es realitzaran amb maneguins retràctils, tenint en compte en tot moment la necessitat del subministrament elèctric per a la balisa esmentada en el mateix dia, sense iniciar els treballs en divendres.
  
3) El tancament de la parcel·la s'atindrà a l'actual delimitació de la zona marítim terrestre, dibuixat en pla adjunt
  
4) La continuïtat de la vorera existent amb l'accés s'executarà amb rampes a un costat i a l'altre que faciliten l'accessibilitat de disminuïts.
  
Senyalització horitzontal:
  
1) Atés que no s'han presentat plans respecte d'això, es realitzarà l'accés de vehicles al vial del port mitjançant un senyal de STOP. La senyalització serà d'acord amb la portuària i de semblants característiques.
  
2) Se seguiran les ordres i instruccions que dicten els auxiliars d'explotació portuària en tot moment, i prèviament a l'inici dels treballs hauran de comunicar-ho a la Direcció del Port.
  
3) Es prendran les mesures de seguretat necessàries per a l'execució dels treballs, tant per al trànsit per a vianants com rodat.
  
Aquesta resolució no esgota la via administrativa i contra aquesta es pot interposar recurs d'alçada davant del conseller d'Obres Públiques, Urbanisme i Transports, en el termini d'un mes, comptador des de l'endemà de la notificació de la present, sense perjudici de la utilització per l'interessat de qualsevol altre recurs que s'estime oportú.